L-NGO Alarm Phone qed tallega li sar pushback ta' madwar 60 immigrant fiż-żona ta' tiftix u salvataġġ Maltija. L-għaqda li tagħmel kuntatt mal-immigranti kitbet fuq Twitter il-Ħadd wara nofsinhar li tilfet kuntatt mas-60 immigrant li kienu ħarbu mil-Libja u kienu fl-ibħra Maltin. Wara, Doctors Without Borders qalet li l-bastiment tas-salvataġġ tagħhom, Geo Barents, wasal fejn id-dgħajsa bl-immigranti li kienet qed tegħreq f'ibħra bi rjiħat qawwija u mewġ għoli sa tlett metri. Fuq tweet kitbu li rnexxilhom isalvaw il-71 immigrant kollha. Il-Grupp irringrazzja lil Alarm Phone talli avżaw li hemm dgħajsa qed tegħreq bl-immigranti. Sitt immigranti rriżultaw pożittivi għal Covid-19, iżda minħabba l-kundizzjonijiet tal-iffullar abbord, kien diffiċli li jinżammu 'l bogħod biżżejjed mill-oħrajn, qalu Doctors Without Borders. Fi tweet wara nofsinhar, Alarm Phone qalet li "l-bastiment merkantili Hafnia Malacca resaq lejn id-dgħajsa biex jassistihom u irrapporta possibbiltà ta' pushback miż- żona ta' tiftix u salvataġġ Maltija." 🔴 SOS 60 Lives at risk! 60 Lives at imminent risk in the #CentralMed ! We fear the worst unless authorities, who were informed 11 hours ago, act immediately. #DontLetThemDrown ! pic.twitter.com/HUGgQZjnut — Alarm Phone (@alarm_phone) October 24, 2021 Alarm Phone insistiet li l-pushbacks għal-Libja għandhom jieqfu immedjatament għax meta n-nies jaħarbu mil-Libja huma jkunu qegħdin ifittxu post aktar sigur. Kmieni l-Ħadd filgħodu, l-NGO kienet irrapportat li l-awtoritajiet kienu ġew infurmati bil-persuni f'diffikultà s-Sibt. "Nibżgħu mill-agħar, sakemm l-awtoritajiet, li ġew infurmati 11-il siegħa ilu, jaġixxu," qalet l-NGO l-Ħadd filgħodu. Rapport riċenti tal-Kummissjoni Ewropea juri li l-immigrazzjoni fil-Mediterran żdiedet bi 82% fl-2021. Madankollu, in-numru totali ta' wasliet f'Malta fl-istess perjodu naqas bi 78%. 68 persuna oħra f'diffikultà fis-SAR Maltija Fi tweet oħra, Alarm Phone qalet li tinsab f'kuntatt ma' 68 persuna oħra, fosthom ħafna tfal, li jinsabu f'diffikultà fis-SAR Maltija. "L-awtoritajiet ġew avżati 15-il siegħa ilu! Għandhom problemi fil-magna u qed jiffaċċjaw irjieħ qawwija u ibħra diffiċli. Nitolbu li l-awtoritajiet Ewropej jirrispettaw il-liġi u jaqdu r-responsabbiltà tagħhom!" qalet l-NGO. F'aġġornament aktar tard il-Ħadd wara nofsinhar, Alarm Phone qalet li l-immigranti f'diffikultà huma eżawriti u f'mewġ għoli. "Huma jaraw ajruplan fuqhom, li aħna nidentifikaw bħala ajruplan tal-Frontex. In-nies abbord jistaqsu għaliex l-Ewropa tara biss minn fuq iżda ma ssalvahomx għal aktar minn ġurnata issa." We demand European authorities respect the law and fulfill their responsibility! pic.twitter.com/C8faYGpkpT — Alarm Phone (@alarm_phone) October 24, 2021 L-awtoritajiet Maltin u Taljani ħafna drabi qed ikunu akkużati li kkoordinaw pushbacks lejn il-Libja mal-hekk imsejħa gwardji tal-kosta mill-pajjiż tal-Afrika ta' Fuq. Għalkemm iż-żewġ pajjiżi jiċħdu dan, rapport tal-Kunsill tal-Ewropa (CoE) ippubblikat f'Marzu qal li nuqqasijiet ripetuti ta' rispons u dewmien fl-attendenza għal sejħiet ta' periklu minn Malta u pajjiżi oħra, "jirriskjaw li jipperikolaw id-dritt għall-ħajja tan-nies fuq il-baħar." The widening gap in migrant protection in the Mediterranean ," qal ukoll li l-Libja mhix post ta' sigurtà, minħabba l-ksur serju tad-drittijiet tal-bniedem li sar kontra r-refuġjati u l-immigranti, u l-kunflitt li għaddej fil-pajjiż. Din mhix l-ewwel darba li akkużi bħal dawn saru fuq Malta u l-forzi armati tagħha. Is-sena li għaddiet, saru akkużi simili minn Alarm Phone u wasslu għal inkjesta maġisterjali dwar ilment kriminali mressaq mill-organizzazzjoni tas-soċjetà ċivili Maltija, Repubblika. Sussegwentement, l-inkjesta ħelset lill-Prim Ministru Robert Abela, lill-kmandant tal-forzi armati u lill-ekwipaġġ ta' patrol boat minn allegazzjonijiet li kienu kkawżaw il-mewt ta' numru ta' migranti. Riċentement, Abela – li ħafna drabi jargumenta li Malta hija "full-up" – ċaħad l-involviment dirett tiegħu f'allegat każ ta' pushback li jmur lura għal April 2020. Huwa qal dan waqt li kien qed jixhed fi proċeduri kostituzzjonali ppreżentati mill-avukat Paul Borg Olivier f'isem 52 persuna li qed ifittxu l-ażil, li qed ifittxu lill-istat Malti fuq allegat ksur ta’ drittijiet bħala riżultat ta’ dak il-pushback. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta’ Newsbook minn hawn . .td_uid_3_61764beb0db79_rand.td-a-rec-img{text-align:left}.td_uid_3_61764beb0db79_rand.td-a-rec-img img{margin:0 auto 0 0}